L'Ajuntament de Masquefa manté el compromís de construcció del centre de salut de conformitat amb les normes de contractació pública, amb la precisió que la cessió de domini que s'hi associa no abasta l'aparcament soterrani de propietat municipal.
El compromís de reintegrament del CatSalut en concepte d'aquesta inversió és per un total de 2.264.996,27 euros, a aportar entre els exercicis compresos de 2011 a 2014 (l'import corresponent a aquesta darrera anualitat és de 141.059,33 euros).
Davant l'interès municipal, el CatSalut autoritza a l'Ajuntament l'ús dels espais determinats en un CAP de la seva propietat en aquesta població per tal que pugui posar-se a disposició del titular de la farmaciola que correspongui (amb el ben entès que la durada és d'un any prorrogable, es limita expressament la disponibilitat i s'estableixen les corresponents normes de protecció patrimonial i conservació).
Es fixa un cànon anual associat a aquest ús favorable al CatSalut de 653,78 euros.
La Diputació de Lleida es compromet a subvencionar l'ICS amb una quantitat màxima de 2.000.000 d'euros destinada a la realització d'aquesta inversió, prevista al pla del Departament de Salut, l'execució de la qual correspon a l'ICS.
El CatSalut dóna el vist i plau al desenvolupament d'aquesta acció de col·laboració, sense que li pertoqui cap obligació econòmica.
Les parts acorden dotar de més fons (5.000 euros) el seu projecte de col·laboració per al 2014 destinat a la realització de pràctiques acadèmiques externes en l'àmbit de la coordinació de l'intercanvi d'òrgans per a trasplantaments impulsat per l'Organització Catalana de Trasplantaments del CatSalut (OCATT), en el marc d'actuació interuniversitari propiciat pel conveni de 2 de gener de 2013 establert entre el CatSalut, la Universitat Autònoma de Barcelona, la Universitat de Barcelona i la Universitat Internacional Catalunya.
Obeeix a la constatació de la insuficiència de l'assignació pressupostària inicial per garantir-ne la viabilitat i l'assoliment dels objectius i per tant les bases de la col·laboració no canvien en cap altre extrem.
S'estén el projecte de col·laboració fins al 31 de desembre de 2014 amb el manteniment de les seves bases.
El finançament correspon íntegrament a l'entitat Roche, que l'amplia amb una quantitat de 49.000 euros.
El CatSalut confirma el compliment dels requeriments tècnics i de qualitat fins al moment i no assumeix cap obligació de contingut econòmic en virtut d'aquest marc de col·laboració ni d'aquest annex que n'estableix la pròrroga.
L'empresa pública ICO es compromet a la realització durant el 2014 de diverses inversions el projecte executiu de les quals ha estat revisat pel CatSalut i amb subjecció a la normativa de contractació pública per un import total de 800.000 euros.
El CatSalut es compromet al reintegrament d'aquesta quantitat amb càrrec al seu pressupost d'inversions un cop l'ICO n'hagi acreditat la realització.
Les parts acorden constituir una instància de coordinació específica en matèria de l'assistència en salut mental i addiccions desplegada per la Clínica Galatea quan afecti professionals de l'àmbit sanitari, i n'estableix els principis d'actuació.
Aquest marc de relacions s'estableix des d'una perspectiva institucional per a la millora de la coordinació, sense la introducció de compromisos econòmics als marges dels ja existents segons els instruments jurídics vigents entre les parts.
Extretes del fitxer Registre Central de Persones Assegurades, destinades als programes de Cribratge del Càncer del Pla Director d'Oncologia.
Es regulen les condicions de col·laboració per a la cessió amb finalitats assistencials i de gestió sanitària d'aquestes dades en el marc de la Llei orgànica de protecció de dades (LOPD).
No es preveu cap compromís amb contingut econòmic a càrrec ni del responsable del fitxer ni del cessionari.
Amb l'objecte de modificar el conveni de 3 de desembre de 2010, en el sentit de disposar de l'import previst per a l'anualitat 2014 per la construcció del centre d'atenció primària situat al Parc del Gran Sol del municipi de Badalona per destinar-lo a l'adquisició de l'equipament necessari per la posada en funcionament d'aquest CAP.
Un cop construït el centre d'atenció primària a partir de la col·laboració prevista pel conveni de 3 de desembre de 2010, les parts acorden ajustar-ne els pactes en el sentit de passar a incloure-hi l'equipament del centre, sense modificar la despesa total pactada a càrrec del CatSalut prevista per a aquesta actuació (8.452.486,87 entre els exercicis de 2011 a 2014, dels quals 952.486,87 euros corresponen a l'anualitat de 2014).
S'incorpora al conveni el Pla d'equipament elaborat pel CatSalut.
El Govern, mitjançant Acord d'1 d'abril de 2014, ha aprovat aquesta modificació.
I comparat, amb l'objecte d'establir un marc de col·laboració per treballar des d'una perspectiva conjunta qualsevol continguts en matèria de responsabilitat civil, rescabalament i valoració legal dels danys personals i altres matèries d'expertesa de l'Institut.S'estableix un model de col·laboració i suport institucional, sense cap contraprestació econòmica, en el marc del qual treballar el desenvolupament de projectes en matèries d'interès conjunt (projectes de recerca, formació, etc.).
Es preveu que la col·laboració pugui concretar-se, si escau, mitjançant convenis específics que en tot cas se sotmetrien als procediments generals aplicables.
Amb l'objecte de finançar les inversions realitzades els anys 2012 i 2013 en l'Hospital Duran i Reynals.
L'ICO assumeix la realització d'inversions per una quantitat de 398.981,23 euros amb subjecció al projecte funcional aprovat pel CatSalut per a l'hospital, mentre el CatSalut es compromet al reintegrament d'aquest import amb càrrec al seu capítol 6 de despeses (en tant el centre és titularitat de la Generalitat i està adscrit al CatSalut), un cop acreditada la seva realització.